#####  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

**V ý p i s**

**zo zápisnice z 82. schôdze Ústavnoprávneho výboru Národnej rady Slovenskej republiky konanej 20. mája 2009**

## Ústavnoprávny výbor Národnej rady Slovenskej republiky

prerokoval 20. mája 2009 návrh skupiny poslancov Národnej rady Slovenskej republiky **na  vyslovenie nedôvery členovi vlády Slovenskej republiky Igorovi Štefanovovi,** poverenému riadením Ministerstva výstavby a regionálneho rozvoja Slovenskej republiky (tlač 1085) a na návrh poslanca **Jaroslava Pašku** hlasoval o  návrhu uznesenia uvedeného v prílohe.

 Z celkového počtu 12 poslancov Ústavnoprávneho výboru Národnej rady Slovenskej republiky bolo prítomných 8 poslancov. Za návrh uznesenia boli 4 poslanci, 1 poslanec hlasoval proti návrhu a 3 poslanci sa zdržali hlasovania Ústavnoprávny výbor Národnej rady Slovenskej republiky **neprijal platné uznesenie,** nakoľko **návrh uznesenia nezískal podporu potrebnej nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov.**

 Mojmír Mamojka predseda výboru

overovatelia:

Gábor Gál

Jana Laššáková

 ***Príloha***

# ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 82. schôdza

***Návrh***

##  U z n e s e n i e

**Ústavnoprávneho výboru Národnej rady Slovenskej republiky**

**z 20. mája 2009**

 **Ústavnoprávny výbor Národnej rady Slovenskej republiky**

 prerokoval návrh skupiny poslancov Národnej rady Slovenskej republiky na  vyslovenie nedôvery členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja (tlač 1085) a

 **A. o d p o r ú č a**

 Národnej rade Slovenskej republiky

 **vysloviť nedôveru** členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja;

####  B. u k l a d á

 predsedovi výboru

 predložiť stanovisko výboru k uvedenému návrhu predsedovi gestorského výboru - Výboru Národnej rady Slovenskej republiky pre verejnú správu a regionálny rozvoj.